Hellboy (pelikula ng 2019)

Ang Hellboy (orihinal na inanunsyo bilang Hellboy: Rise of the Blood Queen) ay isang pelikulang aksyon na pantasya na ipinalabas noong 2019 na batay sa karakter sa komiks na may kaparehong pangalan. Dinirehe ito ni Neil Marshall at isinulat nina Mike Mignola, Andrew Cosby, Christopher Golden at Aron Coleite. Ang pelikulang ito ay itinuturing bilang isang reboot ng prangkisang Hellboy at itinatampok sina David Harbour, Ian McShane, Milla Jovovich, Sasha Lane, Penelope Mitchell, Daniel Dae Kim, Sophie Okonedo, Alistair Petrie at Brian Gleeson.

Produksyon

Pagbuo
Noong 2014, nagsimula ang lumikha ng Hellboy na si Mike Mignola na magtrabaho kasama ang manunulat na si Andrew Cosby sa isang kuwento para isang bagong pelikula. Nilayon ang proyekto na kasunod ng mga pelikula ni Guillermo del Toro na Hellboy at Hellboy II: The Golden Army, na pinagbidahan ni Ron Perlman bilang ang titulong karakter. Inalok si Del Toro bilang isang kreditong prodyuser, ngunit tumanggi siya, na hiniling sa halip na idirehe ang sariling iskrip para sa Hellboy III, at tumanggi si Perlman na bumalik kung wala si Del Toro. Nang sumali si Neil Marshall, pinasyahan na ang bagong pelikula ay magiging reboot. Noong Mayo 2017, ipinabatid ni Mignola sa kanyang pansariling pahina ng Facebook na ang reboot, na unang pinangalan bilang Hellboy: Rise of the Blood Queen, ay ididirehe ni Neil Marshall at pagbibidahan ni David Harbour bilang ang eponimong karakter. Binanggit din Mignola na magiging "R" ang pagkauri ng pelikula, Noong panahon na iyon, tinarget ang pagpapalabas nito sa 2018.

Noong Agosto 2017, tinanggal ang subtitulo ng pelikula na Rise of the Blood Queen at muling pinamagatan ito bilang simpleng Hellboy.

Mga pananda

Mga sanggunian

Mga panlabas na link
 

Mga pelikula ng 2019
Mga pelikula mula sa Estados Unidos